Man sterf ná honde hom glo verskeur | Maroela Media
Die liggaam van ŉ 48-jarige man is in ŉ straat in Port Elizabeth ontdek nadat honde hom glo daar verskeur het.
Kapt. Sandra Janse van Rensburg, polisiewoordvoerder, het gesê die polisie is vanoggend omstreeks 07:00 na Armstrongstraat in Malabar ontbied nadat ŉ verbyganger die liggaam van Melvin Stuurman opgemerk het.
Janse van Rensburg het gesê Stuurman het verskeie bytplekke aan sy gesig gehad.
“In hierdie stadium is die omstandighede rakende die aanval en sy gevolglike dood nog onduidelik.”
Terwyl die polisie die toneel gefynkam het, het hulle ook inligting opgevolg oor ŉ vrou wat nie ver van die toneel af nie besig was om honde te was en is daarheen.
“Die hulp van die Port Elizabethse Bond teen Wreedheid teenoor Diere is ingeroep en die drie Amerikaanse veghonde op die perseel is verwyder hangende die ondersoek,” het Janse van Rensburg gesê.
ŉ Nadoodse ondersoek moet nog die presiese oorsaak van Stuurman se dood bepaal.
hond Port Elizabeth veghond
mense wie nie ordentlike heinings het ni kani honde aanhou. Te veel tweepotiges hou pitbull vir verkeerde redes aan. Vieslike tweepotiges. Dierbare honde. Ek het al paar pitbulls gehad. soooo liefdevol en beskermend. My liefling honderas. Was soos ons kinders.
Dis net ‘n gevaarlike soort hond…punt
In die samelewing waarin ons bly waar moord roof en verkragting hooggety vier.
Ek het drie moormasjiene in my erf 2 buite en 1 langs my bed. Ek slaap soos n koning nie n nag se probleme nie.
Die Pitty kan ook nie gedagvaar word om te gaan getuig in die hof nie.
Liefdevolste honde tussen hulle eie mense, in sy eie werf en huis maar baie onvoorspelbaar weg van daar.
Amanda hulle is nie net gevaarlik nie hulle bly n baie nice hond . Hy is net baie gevaarlik wanneer jy hom gevaarlik wil he. Vra maar vir die wat die hond het en lees Leon Pit se kommentaar oor en oor en oor Jy het in vandag se tyd sulke honde nodig